Ashkan Dejagah
Seyid Ashkan Dejagah (forscha: سید اشكان دژآگه, 1986-yil 5-iyulda tugʻilgan), Ashkan Dejagah nomi bilan tanilgan, Eronlik professional futbolchi, Fors koʻrfazi Pro-ligasining „ Folad“ klubida yarim himoyachi sifatida toʻp suradi. U 2001 va 2009 yillar oraligʻida Germaniya sharafini yoshlar darajasida himoya qilgan va 2009 yilda 21 yoshgacha boʻlgan futbolchilar oʻrtasidagi futbol boʻyicha Yevropa chempionatida gʻolib chiqqan. U 2011-yildan beri Eron terma jamoasida oʻynab, 2014-yilgi jahon chempionati, 2015-yilgi Osiyo kubogi va 2018-yilgi futbol boʻyicha jahon chempionatiga yoʻllanma olishiga yordam berdi. 2015 yilda Dejagah Navad muxlislari tomonidan Eronning eng yaxshi chap qanot yarim himoyachisi deb topildi. Dejagah 2004-05 Bundesliga mavsumida Gerta BSC uchun professional debyut qilgan. 2007 yilda u VfL Volfsburgga qoʻshildi va 2008-09 mavsumida Bundesligada gʻolib chiqdi. 2012-yilda u 2,5 million yevro evaziga 3 yillik shartnoma asosida Premer-liganing „ Fulxem“ jamoasiga oʻtdi.